《平绿轩》
宋代·蔡开

瞰水地仍敞，开窗望不迷。
良畴连远近，秀野混高低。
晓起烟千树，春耕雨一犁。
道人深乐此，坏衲且幽栖。

作者简介：嘉兴崇德人，字子明。孝宗淳熙八年进士。知德清县，征调不扰。知邵武郡，请罢官租带籴之例。除漕司，兼知岳州，点军营田，九军一日而毕；又区画营佃，军国两利。改漕江西，属郡旱，捐漕计以济。有《畏斋集》。